*A nővérei megüzenték Jézusnak: „Uram, íme, akit szeretsz, beteg.” (Jn11,3)*

Jézus jól ismerte a testvéreket. A megfogalmazásból látszik: Lázár, a beteg harmadik testvér nagyon jó viszonyban volt Jézussal. Nővérei üzennek Jézusnak. Lázár talán egyszerűen férfi beteg volt aki úgy gondolkodott, nem kell ide segítség, csak jobban leszek. Esetleg hirtelen és annyira rosszul lett, hogy már nem volt erre ereje segítséget kérni, ezért léptek a testvérek. Talán csak kímélni akarta Jézust, hisz eléggé elmérgesedett körülötte a helyzet és úgy gondolta, nem kellene most visszajönni.

Nem tudjuk a pontos okokat, de egy biztos, a nővérek a legjobban lépték: a helyzetet Jézushoz vitték. De ez a mondat még mást is jelent. Akit Jézus szeret, az is beteg lehet, de nem kell így maradnia.

Jézussal való viszonyunk nem biztosít gondtalanságot és kihívásoktól mentes életet. De azt biztosítja, hogy mindezek között nem vagyunk egyedül, nem kell önerőből mindent megoldani, hanem Rábízva magunkat, az Ő vezetésével átmegyünk ezeken a kihívásokon. Te is így élsz? *Vadon Gyula*